Борис Младенов-Young
Последен ден от дълга кариера…

chitanka.info

Последен ден от дълга кариера!

Ще мина визитация последна,

последен пулс и кръвно ще измеря,

за сетен път пред микроскоп ще седна.

Слушалката ще хвърля на тавана.

Ще се превърна в неизвестна личност —

от лекар, жалък пациент ще стана,

загубил своя облик, идентичност.

Животът мрачен, черен днес изглежда,

но има още радост и надежда.

И дни щастливи, отредени свише,

с деца и внуци в старческата зима…

Когато вече няма да ме има,

пред името ми „Д-р“ пак ще пише!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.